pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.สธ. เผยนายกรัฐมนตรีห่วงปัญหา การขอตำแหน่งพยาบาลเป็นข้าราชการ
วันพฤหัสบดีที่ 11 พฤษภาคม 2560
รมว.สธ. เผยนายกรัฐมนตรีห่วงปัญหา การขอตําแหน่งพยาบาลเป็นข้าราชการ
รัฐมนตรีว่าการกระทรวงสาธารณสุข เผยนายกรัฐมนตรีห่วงปัญหาการขอตําแหน่งพยาบาลเป็นข้าราชการ โดยขอให้บริหารจัดการตําแหน่งว่างที่มีอยู่และที่จะว่างในอนาคต เร่งทบทวนการบริหารจัดการตําแหน่งว่าง
หากยังมีปัญหาให้พูดคุยกันอีกครั้ง จะตั้งคณะทํางานร่วมระหว่าง กระทรวงสาธารณสุข, ก.พ. และ คปร. พร้อมเชิญผู้ทรงคุณวุฒิด้านกําลังคนร่วมพิจารณา
ศ.คลินิกเกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นายแพทย์โสภณ เมฆธน ปลัดกระทรวงสาธารณสุข, นายแพทย์สมศักดิ์ อรรฆศิลป์ รองปลัดกระทรวงสาธารณสุข ประชุมหารือแนวทางการแก้ไขปัญหาการขอกําหนดตําแหน่งพยาบาลเป็นข้าราชการ และให้สัมภาษณ์ว่า ท่านนายกรัฐมนตรีมีความห่วงใย ปัญหาการขอกําหนดตําแหน่งพยาบาลเป็นข้าราชการใหม่ของกระทรวงสาธารณสุข หลังจากที่ประชุมคณะรัฐมนตรีมีมติไม่อนุมัติ ตามข้อเสนอของคณะกรรมการกําหนดเป้าหมายและนโยบายกําลัง คนภาครัฐ (คปร.) ที่ให้ความเห็นว่าน่าจะมีการบริหารจัดการอัตราตําแหน่งที่ว่าง และจะให้กระทรวงสาธารณสุขนําตําแหน่งว่างที่มีอยู่ และตําแหน่งที่จะว่างในอนาคตมาบริหารจัดการ
“ขอให้พยาบาลทุกคนมีขวัญและกําลังใจในการทํางานเพื่อประชาชน ท่านนายกรัฐมนตรีและผู้บริหารกระทรวงสาธารณสุขห่วงใยและกําลังแก้ไขปัญหา ซึ่งหลังจากที่คณะรัฐมนตรีมีมติดังกล่าว ท่านนายกรัฐมนตรีได้เขียนโน้ตถึงผม ให้ช่วยนําตําแหน่งว่างที่มีอยู่ มาบริหารจัดการ บรรจุพยาบาลที่รอบรรจุอยู่ และเมื่อดําเนินการบริหารจัดการจนถึงที่สุดแล้ว ยังมีปัญหาอยู่ ก็ให้มาพูดคุยกันอีกครั้ง” ศ.คลินิกเกียรติคุณ นพ.ปิยะสกล กล่าว
ศ.คลินิกเกียรติคุณ นายแพทย์ปิยะสกล กล่าวต่อว่า ในวันนี้ได้ให้ผู้เกี่ยวข้องเรื่องแผนกําลังคนกระทรวงสาธารณสุข มาทบทวนการบริหารจัดการตําแหน่งว่าง ซึ่งในปีงบประมาณ 2560 มีตําแหน่งว่าง 11,026 ตําแหน่ง โดยเป็นตําแหน่งพยาบาลวิชาชีพ 2,621 ตําแหน่ง ในจํานวนนี้ใช้เลื่อนระดับและรับโอน รับย้าย บรรจุกลับ เหลือที่สามารถดําเนินการบรรจุใหม่ได้ 1,200 ตําแหน่ง ซึ่งได้ทยอยดําเนินการแล้ว คาดว่าจะบรรจุได้ภายใน 1-2 เดือนนี้ และจะมีตําแหน่งว่างของผู้เกษียณอายุอีก 785 อัตราในเดือนตุลาคม 2560 ทั้งนี้ เนื่องจากกระทรวงสาธารณสุขมีเจ้าหน้าที่จํานวน 4 แสนกว่าคน ตําแหน่งที่ว่างร้อยละ 5 ของหน่วยงาน เมื่อเทียบกับอัตรากําลังก็ถือว่ามีจํานวนไม่มากนัก สําหรับการขอตําแหน่งพยาบาลวิชาชีพ 10,992 อัตรานั้น เป็นการขอตําแหน่งสําหรับ 3 ปี ทั้งนี้ หลังการบริหารจัดการแล้วตําแหน่งว่างจะเหลือประมาณร้อยละ 2-3 ซึ่งไม่ใช่เฉพาะตําแหน่งของพยาบาลวิชาชีพแต่เป็นตําแหน่งของเจ้าหน้าที่กระทรวงสาธารณสุขทั้งหมด
อย่างไรก็ตาม จะได้มีการประสานงานกันอย่างใกล้ชิด ระหว่าง กระทรวงสาธารณสุข, ก.พ. และ คปร. เนื่องจากพยาบาลเป็นกําลังที่สําคัญของกระทรวงสาธารณสุข ที่ทํางานบริการประชาชนร่วมกับสหวิชาชีพจําเป็น ต้องมีอัตราส่วนที่เหมาะสม เพื่อให้การบริการประชาชนเป็นไปได้อย่างมีประสิทธิภาพ รองรับสังคมผู้สูงอายุ โดยเตรียมตั้งคณะทํางานร่วมกันและมีผู้ทรงคุณวุฒิจากหน่วยงานนอก เช่น มหาวิทยาลัยที่มีความเชี่ยวชาญเรื่องอัตรา กําลังเข้าร่วมพิจารณา โดยขณะนี้กระทรวงสาธารณสุขมีพยาบาลทุกการจ้างงาน 100,855 คน เป็นข้าราชการ 87,252 คน พนักงานราชการ 260 คน พนักงานกระทรวงสาธารณสุข 6,538 คน และลูกจ้างชั่วคราว 6,805 คน
****************************** 11 พฤษภาคม 2560
รัฐบาลไทย-ข่าวทำเนียบรัฐบาล-กรุงไทยหนุนหน่วยงานราชการสู่สังคมไร้เงินสด เริ่มพร้อมกัน 27 มีนาคมนี้
วันจันทร์ที่ 26 มีนาคม 2561
กรุงไทยหนุนหน่วยงานราชการสู่สังคมไร้เงินสด เริ่มพร้อมกัน 27 มีนาคมนี้
ธนาคารกรุงไทย สนับสนุนโครงการเพิ่มประสิทธิภาพการรับจ่ายเงินภาครัฐทางอิเล็กทรอนิกส์เต็มที่ เร่งติดตั้งเครื่อง EDC ให้หน่วยงานราชการทั่วประเทศ รองรับการชําระเงินด้วย บัตรเดบิต บัตรเครดิต QR Code บัตรสวัสดิการแห่งรัฐ บัตร M-PASS
ธนาคารกรุงไทย สนับสนุนโครงการเพิ่มประสิทธิภาพการรับจ่ายเงินภาครัฐทางอิเล็กทรอนิกส์เต็มที่ เร่งติดตั้งเครื่อง EDC ให้หน่วยงานราชการทั่วประเทศ รองรับการชําระเงินด้วย บัตรเดบิต บัตรเครดิต QR Code บัตรสวัสดิการแห่งรัฐ บัตร M-PASS พร้อมออกบัตรกรุงไทยพร้อมจ่าย สําหรับประชาชนที่ไม่มีบัญชีธนาคาร เพิ่มความสะดวก ปลอดภัย
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ตามที่กระทรวงการคลังได้เตรียมการให้หน่วยงานราชการทั่วประเทศ รับและจ่ายเงินทางอิเล็กทรอนิกส์จากประชาชนแทนเงินสดและเช็ค ตามนโยบาย National e-Payment ซึ่งจะเริ่มในวันที่ 27 มีนาคมเป็นต้นไปนั้น ธนาคารกรุงไทยได้ร่วมมือกับกรมบัญชีกลางติดตั้งเครื่อง EDC ให้กับหน่วยงานราชการทั่วประเทศ เพื่อให้พร้อมรับและจ่ายเงินค่าบริการต่าง ๆ ผ่านทางอิเล็กทรอนิกส์
“ประชาชนสามารถชําระเงินโดยใช้ บัตรเดบิต บัตรเครดิต QR Code ของทุกธนาคาร บัตรสวัสดิการแห่งรัฐที่มีการเติมเงินไว้ใช้จ่ายในบัตร บัตร M-PASS ผ่านเครื่อง EDC ของธนาคารกรุงไทย และสําหรับประชาชนที่ไม่มีบัญชีและไม่มีบัตรดังกล่าว ธนาคารได้ออกบัตรกรุงไทย “พร้อมจ่าย” หรือ KTB Cash Card โดยมีให้เลือก 2 รูปแบบ คือแบบระบุจํานวนเงิน เช่น 100 บาท 500 บาท 1000 บาท และแบบเติมเงินตามความต้องการของลูกค้า ไม่มีวงเงินขั้นต่ํา วงเงินสูงสุด 2 แสนบาท โดยไม่มีค่าธรรมเนียมแรกเข้า รายปี และฟรีค่าธรรมเนียมการขอคืนเงิน จนถึงวันที่ 31 ธันวาคม 2561ซื้อได้ที่ธนาคารกรุงไทยทุกสาขา หรือจุดให้บริการของธนาคาร”
นายผยง ศรีวณิช กล่าวเพิ่มเติมว่า สําหรับลูกค้านิติบุคคล ลูกค้าหน่วยงานและองค์กรต่างๆ สามารถใช้บัตร Tax Smart Card ชําระค่าภาษีของกรมสรรพากร บัตร Transport Card ชําระค่าธรรมเนียมรายเที่ยว ที่จุดบริการของบริษัทขนส่ง จํากัด บัตร Excise Card ชําระภาษีสรรพสามิต ที่สํานักงานสรรพสามิตพื้นที่ และบัตร Corporate Card ชําระค่าธรรมเนียมต่างๆ ณ จุดบริการที่กําหนด
ฝ่ายสื่อสารองค์กรและภาพลักษณ์
โทร. 0-2208-4176-8
รัฐบาลไทย-ข่าวทำเนียบรัฐบาล-ชาวอ่างทอง ปลื้ม! จ้างงานฟาร์มตัวอย่าง ได้เงิน ได้งาน ได้ความรู้เกษตรทฤษฎีใหม่ ก้าวข้ามโควิด
วันพุธที่ 1 กรกฎาคม 2563
ชาวอ่างทอง ปลื้ม! จ้างงานฟาร์มตัวอย่าง ได้เงิน ได้งาน ได้ความรู้เกษตรทฤษฎีใหม่ ก้าวข้ามโควิด
กระทรวงแรงงาน ติดตามโครงการจ้างงานฟาร์มตัวอย่างต้านภัยโควิด-19 ส่งเสริมอาชีพชาวบ้านจังหวัดอ่างทอง ตามแนวทางเกษตรทฤษฎีใหม่ ให้เป็นแหล่งจ้างงานในท้องถิ่น ให้มีรายได้เลี้ยงตนเองและครอบครัว ก้าวพ้นวิกฤติโควิด
เมื่อวันที่ 1 กรกฎาคม 2563 นางเธียรรัตน์ นะวะมะวัฒน์ รองปลัดกระทรวงแรงงาน ตรวจเยี่ยมความคืบหน้าการดําเนินงานโครงการฟาร์มตัวอย่างต้านภัยโควิด -19 ณ โครงการฟาร์มตัวอย่างตามพระราชดําริในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (บ้านยางกลาง) ตําบลสีบัวทอง อําเภอแสวงหา จังหวัดอ่างทอง โดยกล่าวว่า กระทรวงแรงงาน สํานึกในพระมหากรุณาธิคุณที่พระบาทสมเด็จพระเจ้าอยู่หัวและสมเด็จพระบรมราชินีพระราชทานพื้นที่ในฟาร์มตัวอย่างตามพระราชดําริในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ให้กระทรวงแรงงานร่วมกับศูนย์อํานวยการใหญ่จิตอาสาพระราชทาน (ศอญ.) และหน่วยงานที่เกี่ยวข้อง ดําเนินกิจกรรมแก้ไขปัญหาความเดือดร้อนด้านอาชีพ ภายใต้ “โครงการฟาร์มตัวอย่างต้านภัยโควิด - 19” โดยมีวัตถุประสงค์เพื่อให้ประชาชน ที่ว่างงานจากผลกระทบโควิด มีงานทํา มีรายได้ เพื่อจุนเจือภายในครอบครัว โดยจัดสรรงบประมาณจํานวน 19.8 ล้านบาท ดําเนินการในพื้นที่ 17 จังหวัด 30 ฟาร์มตัวอย่าง ภายในระยะเวลา 60 วัน เริ่มตั้งแต่วันที่ 4 พฤษภาคม - 28 กรกฎาคม 2563 ปฏิบัติงานวันละ 8 ชั่วโมง หยุดเฉพาะวันอาทิตย์ ประชาชนจะได้รับค่าตอบแทนวันละ 300 บาทต่อคน ทั้งนี้จะมีพี่น้องแรงงานเข้าร่วมโครงการรวมจํานวนทั้งสิ้น 1,101 คน
นางเธียรรัตน์ กล่าวต่อว่า สําหรับจังหวัดอ่างทองมีผู้เข้าร่วมโครงการฯ จํานวน 50 คน เป็นชาย 14 คน หญิง 36 คน ขณะนี้เหลือ 46 คน โดยบางส่วนได้กลับไปทํางานแล้วเนื่องจากสถานการณ์โควิดเริ่มคลี่คลาย ส่วนใหญ่ประกอบอาชีพอิสระรับจ้างทั่วไป รองลงมา ได้แก่ ทําการเกษตร ค้าขาย และนักศึกษา ซึ่งได้รับผลกระทบจากสถานการณ์โควิด -19 มีความประสงค์ฝึกอาชีพด้านช่าง 4 ราย และต้องการรับงานไปทําที่บ้าน 2 ราย โดยเริ่มปฏิบัติงานตั้งแต่วันที่ 5 พ.ค.- 13 ก.ค.63 ระยะเวลา 60 วัน หยุดทุกวันอาทิตย์ ค่าตอบแทนวันละ 300 บาทต่อคน ซึ่งการจ่ายเงินเจ้าหน้าที่สํานักงานแรงงานจังหวัดอ่างทอง จะออกไปจ่ายให้กับผู้เข้าร่วมโครงการทุกคนเป็นเงินสด 10 วัน/จ่ายครั้ง นอกจากนี้ หน่วยงานในสังกัดกระทรวงแรงงาน จะช่วยเติมเต็มตามภารกิจ อาทิ สํานักงานประกันสังคมจังหวัดอ่างทอง ได้ชี้แจงและเชิญชวนผู้เข้าร่วมกิจกรรมสมัครเป็นผู้ประกันตนมาตรา 40 เป็นต้น
สุมาลี ช่างบรรจง หรือ ป้ามาลี อายุ 63 ปี บอกว่า ก่อนหน้านี้มีอาชีพนวดแผนโบราณมานานกว่า 10 ปี แต่เนื่องจากสถานการณ์โควิดจึงไม่มีงานเข้ามา ทราบข่าวจากผู้ใหญ่บ้านจึงมาสมัครเข้าร่วมโครงการ พอเข้ามามีความสุขที่ได้นําความรู้จากฟาร์มไปใช้ในการปลูกผัก การห่มดิน คลุมดิน ทําปุ๋ยหมักชีวภาพ บนที่ดินของตนเองจํานวน 1 ไร่ 71 ตารางวา ตามแนวทางเกษตรทฤษฎีใหม่ ทําให้มีผักไว้กินในครัวเรือน เหลือจากกินก็สามารถนําไปขายสร้างรายได้เลี้ยงตนเองและจุนเจือครอบครัวอีกด้วย
ศรีรัตน์ ขุนเทพ หรือ เปิ้ล บอกว่า เดิมมีอาชีพร้อยมาลัยขาย ได้รับผลกระทบจากสถานการณ์โควิด จึงมาเข้าร่วมโครงการจ้างงานฟาร์มตัวอย่าง โดยได้นําความรู้จากฟาร์มมาต่อยอดในการทําเกษตรตามแนวทางเกษตรทฤษฎีใหม่ในที่ดินของตนเองที่บ้าน โดยเฉพาะการนําภูมิปัญญาปราชญ์ชาวบ้าน อาทิ การทําพริกแกงไล่แมลง น้ําหมักชีวภาพ การปลูกพืชผักสวนครัว เช่น ผักหวาน มะเขือ ถั่วฝักยาว กระเจี๊ยบเขียว พริก เป็นต้น
รัฐบาลไทย-ข่าวทำเนียบรัฐบาล-รอง นรม. อนุทิน ส่งเสริมประชาชนเข้าถึงการวัดความดันโลหิต ตระหนักการป้องกันโรค ลดพฤติกรรมเสี่ยง
วันจันทร์ที่ 28 ตุลาคม 2562
รอง นรม. อนุทิน ส่งเสริมประชาชนเข้าถึงการวัดความดันโลหิต ตระหนักการป้องกันโรค ลดพฤติกรรมเสี่ยง
รอง นรม. อนุทิน ส่งเสริมประชาชนเข้าถึงการวัดความดันโลหิต ตระหนักการป้องกันโรค ลดพฤติกรรมเสี่ยง
วันนี้ (28 ตุลาคม 2562) เวลา 10.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานในพิธีลงนามบันทึกข้อตกลงว่าด้วยความร่วมมือในการส่งเสริมประชาชนให้เข้าถึงการวัดความดันโลหิต โดยมีนายแพทย์สุขุม กาญจนพิมาย ปลัดกระทรวงสาธารณสุข พร้อมด้วยผู้บริหารกรมควบคุมโรค กรมการปกครอง กรมส่งเสริมการปกครองท้องถิ่น และกรุงเทพมหานคร ร่วมลงนามในบันทึกข้อตกลง
โดยกระทรวงสาธารณสุขร่วมมือกับกรมการปกครอง กรมส่งเสริมการปกครองท้องถิ่น และกรุงเทพมหานคร เพื่อให้ประชาชนเข้าถึงการวัดความดันโลหิตในที่สาธารณะเพิ่มมากขึ้น สามารถทราบค่าความดันโลหิตของตนเอง เพื่อสร้างความตระหนักในการป้องกันควบคุมโรคและลดพฤติกรรมเสี่ยง โดยจะจัดเครื่องวัดความดันโลหิตแบบอัติโนมัติ สื่อความรู้ในการประเมินและปฏิบัติตน ให้บริการประชาชนตามสถานที่ราชการ เช่น ที่ว่าการอําเภอ ศูนย์บริการภาครัฐแบบเบ็ดเสร็จ เริ่มในกรุงเทพฯ และ 3 จังหวัดเขตปริมณฑล ได้แก่ ปทุมธานี นนทบุรี และสมุทรปราการ นอกจากนี้ มีมาตรการเร่งด่วนในการขับเคลื่อนการสร้างความตระหนักสุขภาพ Know Your Number, Know Your Risk ให้มีเครื่องวัดความดันโลหิต ในโรงพยาบาล สถานที่ราชการ สถานที่ทํางานทั่วประเทศ และจัดหลักสูตรฝึกอบรม อาสาสมัครประจําหมู่บ้าน เป็นหมอประจําบ้าน เพื่อดูแลสร้างเสริมสุขภาพประชาชน
จากรายงานผลการสํารวจพฤติกรรมเสี่ยงโรคไม่ติดต่อและการบาดเจ็บ ปี 2561 พบว่าคนไทยอายุ 15 - 79 ปี ร้อยละ 68.4 ได้รับการตรวจวัดความดันโลหิตในรอบปีที่ผ่านมาและพบว่าร้อยละ 16.52 ทราบว่าตนเองมีภาวะความดันโลหิตสูง นอกจากนี้ ยังพบพฤติกรรมเสี่ยง อาทิ ผู้สูบบุหรี่ ร้อยละ 16.8 ผู้ดื่มแอลกอฮอล์ ร้อยละ 22.3 รับประทานผักและผลไม้ไม่เพียงพอ ร้อยละ 33.0 การออกกําลังกาย ร้อยละ 42.3 ผู้มีน้ําหนักเกินและอ้วน 19 ล้านคน
......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส.ร่วมพิธีบำเพ็ญกุศลและกิจกรรมน้อมรำลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันพุธที่ 23 ตุลาคม 2562
ทส.ร่วมพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
ทส.ร่วมพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
ทส.ร่วมพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันนี้ (23 ตุลาคม 2562) ณ ท้องสนามหลวง นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติ และสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารระดับสูงในสังกัด กระทรวงทรัพยากรธรรมชาติและสิ่งแวดล้อม ร่วมพิธีบําเพ็ญกุศลและกิจกรรมน้อมรําลึก เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว โดยมี พลเอก ประวิตร วงษ์สุวรรณ รองนายกรัฐมนตรี เป็นประธานในพิธี  โดยในเวลา 07.00 น. ร่วมพิธีบําเพ็ญกุศล และพิธีทําบุญตักบาตร ข้าวสาร อาหารแห้ง หลังจากนั้น ในเวลา 08.30 น. ได้ร่วมพิธีวางพวงมาลา และพิธีถวายบังคม หน้าพระบรมฉายาลักษณ์พระบาทสมเด็จพระจุลจอมเกล้าเจ้าอยู่หัว เพื่อน้อมรําลึกในพระมหากรุณาธิคุณอย่างหาที่สุดมิได้
รัฐบาลไทย-ข่าวทำเนียบรัฐบาล-รมว.แรงงาน นำ ขรก. ขับเคลื่อน VisionEnds สู่เป้าหมาย  เน้นการทำงานตามแนวทางประชารัฐ
วันพฤหัสบดีที่ 21 กันยายน 2560
รมว.แรงงาน นํา ขรก. ขับเคลื่อน VisionEnds สู่เป้าหมาย  เน้นการทํางานตามแนวทางประชารัฐ
รมว.แรงงาน นําข้าราชการขับเคลื่อนวิสัยทัศน์เพื่อการยุติด้านแรงงาน หรือ VisionEnds 3 ประการ ให้บรรลุเป้าหมาย เน้นการทํางานแบบหุ้นส่วน (Partnership) ภายใต้แนวทางประชารัฐ
พลเอก ศิริชัย ดิษฐกุล รัฐมนตรีว่าการกระทรวงแรงงาน เป็นประธานการประชุมสัมมนารัฐมนตรีว่าการกระทรวงแรงงานพบภาคีเครือข่าย เพื่อร่วมสานพลังขับเคลื่อนประเทศไทยไปสู่ Thailand 4.0 และการประชุมสัมมนาเพื่อรับมอบนโยบายและแนวทางการปฏิบัติราชการ ปีงบประมาณ พ.ศ. 2561ณ ห้องประชุมจอมพล ป. พิบูลสงคราม ชั้น 5 อาคารกระทรวงแรงงาน (วันนี้) โดยกล่าวว่า รัฐบาลให้ความสําคัญกับการพัฒนาประเทศเป็นอย่างยิ่ง โดยได้กําหนดให้มียุทธศาสตร์ชาติ 20 ปี เพื่อใช้เป็นกรอบระยะยาวในการซ่อม เสริม และสร้างประเทศไทยให้เป็นประเทศที่พัฒนาแล้ว สามารถก้าวไปข้างหน้าท่ามกลางบริบทความเปลี่ยนแปลงของโลกได้อย่างยั่งยืน ในการนี้ เพื่อขับเคลื่อนไปสู่เป้าหมายดังกล่าว กระทรวงแรงงานได้จัดทํายุทธศาสตร์การพัฒนาทรัพยากรมนุษย์ 20 ปี และแผนแม่บทพัฒนาแรงงานไทยขึ้น ซึ่งมุ่งเน้นไปที่การสร้างและพัฒนากําลังคนที่แตกต่างไปจากเดิม โดยในระยะ 5 ปีแรกของการสร้างและพัฒนา จะวางเป้าหมายตั้งต้นในระดับ Man Power แล้วขับเคลื่อนไปสู่ Brain Power อันเป็นกําลังคนที่ใช้ทั้งสติปัญญาและทักษะชั้นสูงของการทํางานในช่วงระยะสุดท้ายของยุทธศาสตร์ สิ่งสําคัญคือความร่วมมือกันอย่างใกล้ชิดระหว่างองค์กรไตรภาคีและหุ้นส่วนประชารัฐ ในการเตรียมความพร้อมขับเคลื่อนงานด้านแรงงาน เพื่อรองรับต่อความท้าทายใหม่ๆ ที่จะเกิดขึ้นในอนาคต
รัฐมนตรีว่าการกระทรวงแรงงาน กล่าวต่ออีกว่า ในปี 2561 กระทรวงแรงงานจะขับเคลื่อนวิสัยทัศน์เพื่อการยุติ หรือ VisionEnds โดยมุ่งหวังที่จะยุติปัญหาและอุปสรรคที่ทําให้เกิดการแบกรับสัมภาระของชีวิตด้านแรงงานใน 3 เรื่องสําคัญ ประการแรก คือ การยุติความเหลื่อมล้ํา หรือ End to Ineguality ในทุกมิติ ประการที่สอง คือ การยุติการจ้างงานในรูปแบบที่ไม่เป็นที่ยอมรับ หรือ End to Unacceptable Forms of Employment และประการสุดท้าย คือ การยุติความไม่มีประสิทธิภาพ หรือ End to Inefficiency ทั้งนี้ ในปี 2561 เป็นก้าวย่างที่มั่นคงสู่ปีที่ 25 ในการวางรากฐานการพัฒนางานด้านแรงงานให้แก่คนรุ่นต่อไป พร้อมทั้งสร้างสมดุลที่เข้มแข็งให้แก่ระบบไตรภาคี เพราะความร่วมมือที่ใกล้ชิดและความเป็นหุ้นส่วนของไตรภาคี คือ Key of Success ซึ่งเป็นปัจจัยสําคัญที่จะกําหนดอนาคตของข้าราชการและเจ้าหน้าที่กระทรวงแรงงานทุกคนร่วมกัน
+++++++++++++++++++
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมพร้อมเป็นเจ้าภาพการประชุม BIMSTEC ครั้งที่ 6
วันพฤหัสบดีที่ 7 ธันวาคม 2560
กระทรวงเกษตรฯ เตรียมพร้อมเป็นเจ้าภาพการประชุม BIMSTEC ครั้งที่ 6
กระทรวงเกษตรฯ เตรียมพร้อมเป็นเจ้าภาพการประชุม BIMSTEC ครั้งที่ 6 พร้อมผลักดันความร่วมมือประเทศสมาชิก รุกการดําเนินงานตามแผนด้านการเกษตร ในฐานะไทยเป็นสะพานเชื่อมโยงทั้ง 2 ภูมิภาค
นายสรวิศ ธานีโต โฆษกกระทรวงเกษตรและสหกรณ์ เปิดเผยถึงการจัดประชุมคณะผู้เชี่ยวชาญด้านความร่วมมือทางการเกษตรของ BIMSTEC ครั้งที่ 6 ว่า การประชุม BIMSTEC เกิดขึ้นจากความร่วมมือหลากหลายสาขาทางวิชาการและเศรษฐกิจ (Bay of Bengal Initiative for Multi-Sectoral Technical and Economic Cooperation หรือ BIMSTEC) ที่เชื่อมโยงประเทศในภูมิภาคเอเชียใต้กับเอเชียตะวันออกเฉียงใต้เข้าด้วยกัน 7 ประเทศ ได้แก่ บังกลาเทศ ภูฏาน อินเดีย เมียนมา เนปาล ศรีลังกา และไทย จัดขึ้นเพื่อติดตามความก้าวหน้าความร่วมมือในด้านการอํานวยความสะดวกทางการค้าสินค้าเกษตร การยกระดับมาตรฐานสินค้าเกษตร การพัฒนาห่วงโซ่อุปทาน การจัดการระบบข้อมูลสารสนเทศ การพัฒนาขีดความสามารถของบุคลากรภาคเกษตร พร้อมทั้งติดตามความก้าวหน้าโครงการความร่วมมือด้านการเกษตร ซึ่ง BIMSTEC เป็นกลไกหนึ่งที่ไทยจะใช้เป็นเครื่องมือในการขยายความสัมพันธ์กับประเทศในภูมิภาคเอเชียใต้โดยเฉพาะอินเดีย ซึ่งเป็นตลาดขนาดใหญ่และเป็นแหล่งวัตถุดิบและทรัพยากรที่สําคัญ รวมถึงการผลิตไฟฟ้าพลังน้ําอีกด้วย โดยการประชุมในครั้งนี้จัดขึ้นระหว่างวันที่ 12-16 ธันวาคม 2560 ณ จ.เชียงราย
นายวิณะโรจน์ ทรัพย์ส่งสุข เลขาธิการสํานักงานเศรษฐกิจการเกษตร กล่าวว่า ในโอกาสที่ไทยได้เป็นเจ้าภาพ การประชุมในครั้งนี้ถือว่าเป็นโอกาสที่ดีที่จะช่วยเสริมสร้างความสัมพันธ์กับประเทศสมาชิกต่างๆ และยังเป็นการเน้นย้ําความตั้งใจในการผลักดันให้ประเทศสมาชิกบรรลุเป้าหมายและเจตนารมณ์พื้นฐานของ BIMSTEC ในฐานะเจ้าภาพ ไทยจะเร่งรัดประเทศสมาชิกให้ดําเนินงานตามแผนความร่วมมือที่ได้ตกลงกันไว้ โดยเฉพาะแผนงานโครงการความร่วมมือด้านการเกษตรของ BIMSTEC ทั้ง 8 โครงการ เช่น โครงการ Food Security Information System and Networks ซึ่งจะเป็นประโยชน์ในการสร้างโครงข่ายข้อมูลสารสนเทศในด้านความมั่นคงอาหารในภูมิภาค โครงการ Human Resources Development in Agriculture เพื่อพัฒนาบุคลากรในโครงการที่ฝ่ายไทยสนใจ เช่น เทคโนโลยีการผลิตอาหารสัตว์ในพื้นที่แห้งแล้ง การผลิตแพะและแกะโดยใช้เทคโนโลยีชีวภาพ การใช้เทคโนโลยีสํารวจดิน การใช้ชีวะวิธีในการควบคุมศัตรูพืช และโครงการ Development of Seed Sector เพื่อพัฒนาการผลิตเมล็ดพันธุ์พืช
นอกจากนี้ ในช่วงปี 2556-2559 ไทยกับประเทศสมาชิก BIMSTEC มีมูลค่าการค้าระหว่างกันเฉลี่ย 17,300 ล้านเหรียญสหรัฐ/ปี โดยไทยมีมูลค่าการส่งออกไปยังภูมิภาคนี้ประมาณ 10,791 ล้านเหรียญสหรัฐ/ปี และมีมูลค่าการนําเข้าเฉลี่ย 6,500 ล้านเหรียญสหรัฐ/ปี สําหรับการค้าสินค้าเกษตรระหว่างไทยและสมาชิก BIMSTEC ในช่วง 4 ปีที่ผ่านมามีการค้าสินค้าเกษตร เฉลี่ยประมาณ 2,000 ล้านเหรียญสหรัฐ/ปี โดยมีอัตราการเพิ่มขึ้นของมูลค่าการค้าคิดเป็นร้อยละ 1.4/ปี สินค้าเกษตรที่ไทยส่งออกไปยังสมาชิก BIMSTEC ได้แก่ ผลิตภัณฑ์อาหารและอาหารแปรรูป น้ําตาล อาหารทะเลแปรรูป รวมถึงผลไม้ต่างๆ และสินค้าเกษตรที่ไทยนําเข้าจากภูมิภาคนี้ ได้แก่ ปลาทะเลแช่แข็ง เครื่องเทศ เมล็ดพืช และผักสําหรับบริโภค
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“สธ.มอบของขวัญปีใหม่ 2561 สร้างสุข สร้างความปลอดภัยทั่วไทย”
วันพฤหัสบดีที่ 28 ธันวาคม 2560
“สธ.มอบของขวัญปีใหม่ 2561 สร้างสุข สร้างความปลอดภัยทั่วไทย”
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข, นายพันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม, นพ.เจษฎา โชคดํารงสุข ปลัดกระทรวงสาธารณสุข,
นายศักดิ์ เสกขุนทด ผู้อํานวยการสํานักงานรัฐบาลอิเล็กทรอนิกส์ (องค์การมหาชน),นพ.สุรศักดิ์ ลีลาอุดมลิปิ ประธานเครือข่ายโรงพยาบาลกลุ่มสถาบันแพทยศาสตร์แห่งประเทศไทย (Uhosnet),พลตํารวจตรี เอกรักษ์ ลิ้มสังกาศ ผู้บังคับการตํารวจสันติบาล3, รศ.นพ.ศักดิ์ชัย กาญจนวัฒนา เลขาธิการสํานักงานหลักประกันสุขภาพแห่งชาติ,ดร.สุปรีดา อดุลยานนท์ ผู้จัดการกองทุนสนับสนุนการสร้างเสริมสุขภาพ (สสส.) และผู้บริหาร ร่วมกันเปิดกล่องของขวัญในงานแถลงข่าว “สธ.มอบของขวัญปีใหม่ 2561 สร้างสุข สร้างความปลอดภัยทั่วไทย” โดยจัดบริการผ่าตัดวันเดียวกลับในโรงพยาบาล เพิ่มช่องทางสร้างความรอบรู้ผ่านแอปพลิเคชัน เรื่องยาแผนปัจจุบัน RDU รู้เรื่องยา และสมุนไพรไทย “สมุนไพรเฟิร์ส” ทํางานร่วมกับทุกภาคส่วนลดการบาดเจ็บจากการจราจรในช่วงเทศกาล ที่กระทรวงสาธารณสุข จ.นนทบุรี ************ ธันวาคม 2560
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีห่วงใยประชาชนในพื้นที่ฝนตกหนัก สั่งการหน่วยงานที่เกี่ยวข้องเร่งแจ้งเตือนประชาชนในพื้นที่ราบลุ่มและริมเขา
วันอังคารที่ 31 กรกฎาคม 2561
โฆษกรัฐบาลเผย นายกรัฐมนตรีห่วงใยประชาชนในพื้นที่ฝนตกหนัก สั่งการหน่วยงานที่เกี่ยวข้องเร่งแจ้งเตือนประชาชนในพื้นที่ราบลุ่มและริมเขา
โฆษกประจําสํานักนายกรัฐมนตรีเผย นายกรัฐมนตรีห่วงใยประชาชนในพื้นที่ฝนตกหนัก สั่งการหน่วยงานที่เกี่ยวข้องดูแลและเร่งแจ้งเตือนประชาชนในพื้นที่ราบลุ่มและริมเขา โดยขอให้ประชาชนเฝ้าติดตามการแจ้งเตือนอย่างใกล้ชิด เพื่อจะได้ปฏิบัติได้อย่างถูกต้อง
วันนี้ ( 31 ก.ค. 61 ) เวลา 14.45 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้เปิดเผยว่า เนื่องจากขณะนี้ในบางพื้นที่ของประเทศไทยมีฝนตกหนัก นายกรัฐมนตรีมีความห่วงใยต่อประชาชนในพื้นที่ดังกล่าว จึงมอบหมายให้กระทรวงมหาดไทยและทุกหน่วยงานที่เกี่ยวข้องดูแลและแจ้งเตือนประชาชน โดยเฉพาะหอกระจายข่าว และวิทยุชุมชน ให้เร่งแจ้งเตือนประชาชนที่อาศัยอยู่บริเวณที่ราบลุ่ม และบริเวณริมเขาต่าง ๆ โดยขอให้ประชาชนเฝ้าติดตามการแจ้งเตือนและข่าวสารเกี่ยวกับสถานการณ์ดังกล่าวอย่างใกล้ชิด เพื่อจะได้เตรียมพร้อมและปฏิบัติตัวตามที่เจ้าหน้าที่แนะนําได้อย่างถูกต้อง
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมการขนส่งทางบกเตือนอันตรายจากมิจฉาชีพหลอกทำใบอนุญาตขับรถ สูญเสียทั้งเงินและเอกสารสำคัญ ได้ใบอนุญาตขับรถปลอม หากนำไปใช้จะมีความผิดตามกฎหมาย
วันพฤหัสบดีที่ 9 กรกฎาคม 2563
กรมการขนส่งทางบกเตือนอันตรายจากมิจฉาชีพหลอกทําใบอนุญาตขับรถ สูญเสียทั้งเงินและเอกสารสําคัญ ได้ใบอนุญาตขับรถปลอม หากนําไปใช้จะมีความผิดตามกฎหมาย
นางจันทิรา บุรุษพัฒน์ รองอธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) ได้รับแจ้งว่า มีมิจฉาชีพแอบอ้างว่าสามารถจัดหาใบอนุญาตขับรถปลอมให้ประชาชนได้โดยไม่ต้องทดสอบ
และได้รวบรวมหลักฐานเพื่อแจ้งความดําเนินคดีกับมิจฉาชีพดังกล่าวแล้ว ซึ่งการขอรับใบอนุญาตขับรถทุกชนิดต้องเป็นไปตามระเบียบที่ ขบ. กําหนดไว้ และเป็นมาตรฐานเดียวกันทั่วประเทศ ต้องผ่านการอบรม ทดสอบข้อเขียน และทดสอบขับรถด้วยตนเองทุกขั้นตอน ไม่มีการเรียกเก็บเงินอื่นใดนอกจากค่าธรรมเนียมตามที่กฎหมายกําหนด หากมีผู้แอบอ้างอาสาดําเนินการแทนหรือแอบอ้างว่าสามารถทําใบอนุญาตขับรถให้ได้ โดยไม่ต้องติดต่อด้วยตนเองและไม่ต้องผ่านการทดสอบ ผู้ที่หลงเชื่อจะเสี่ยงต่อการสูญเสียเงินและเอกสารสําคัญ เมื่อจ่ายเงินไปแล้วมิจฉาชีพมักเงียบหาย ส่วนบัตรประจําตัวประชาชนอาจถูกนําไปแอบอ้างทําธุรกรรมที่ผิดกฎหมาย นําไปใช้ก่ออาชญากรรมร้ายแรงหรือได้ใบอนุญาตขับรถปลอม ไม่ได้ออกโดย ขบ. ซึ่งหากนําใบอนุญาตขับรถปลอมไปใช้จะมีความผิดตามกฎหมายอาญาฐานใช้เอกสารปลอม ใบอนุญาตขับรถที่ออกโดย ขบ. ในปัจจุบันมีรูปแบบเป็นสมาร์ทการ์ด (Smart card) ตัวบัตรเคลือบด้วยเทคโนโลยีโฮโลแกรม มีแถบแม่เหล็ก (Magnetic Strip) ป้องกันการปลอมแปลง และมีเทคโนโลยีคิวอาร์โค้ด (QR Code) สามารถแสดงใบอนุญาตขับรถอิเล็กทรอนิกส์ผ่านแอปพลิเคชัน DLT QR Licence
ปัจจุบันการดําเนินการด้านใบอนุญาตขับรถทุกชนิดทั้งการขอใหม่และการต่ออายุ ขบ. มีบริการจองคิวล่วงหน้าผ่านแอปพลิเคชัน DLT Smart Queue สามารถเลือกสํานักงานขนส่ง วันที่ และเวลาที่สะดวกได้ด้วยตนเอง และสําหรับการต่ออายุใบอนุญาตขับรถ สามารถอบรมภาคทฤษฎีออนไลน์ผ่านระบบ e-Learning ทางเว็บไซต์ www.dlt-elearning.com เพื่อนําผลผ่านการอบรมไปติดต่อที่สํานักงาน ประกอบด้วย การอบรมต่ออายุใบอนุญาตขับรถส่วนบุคคล 5 ปี เป็น 5 ปี (รถยนต์ รถยนต์สามล้อ รถจักรยานยนต์) จํานวน 1 ชั่วโมง การอบรมต่ออายุใบอนุญาตขับรถขนส่ง จํานวน 2 ชั่วโมง การอบรมต่ออายุใบอนุญาตขับรถสาธารณะ (รถยนต์สาธารณะ หรือรถแท็กซี่ รถยนต์สามล้อสาธารณะ รถจักรยานยนต์สาธารณะ) จํานวน 3 ชั่วโมง เพิ่มความสะดวก ลดขั้นตอนและลดระยะเวลาในการติดต่อ ขอให้ประชาชนอย่าหลงเชื่อหากมีผู้ใดแอบอ้างอาสาดําเนินการด้านใบอนุญาตขับรถให้โดยเด็ดขาด หากพบเห็นผู้ที่มีพฤติกรรมไม่น่าไว้วางใจหรือได้รับการติดต่ออาสาดําเนินการแทน สามารถแจ้งเจ้าหน้าที่เพื่อให้ความช่วยเหลือประชาชนได้ทันท่วงที หรือสายด่วน โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-รองนายกรัฐมนตรี สมคิดฯ  เป็นประธานการประชุมคณะกรรมการนโยบายและมาตรการช่วยเหลือเกษตรกร ครั้งที่ 2/2561
วันจันทร์ที่ 12 พฤศจิกายน 2561
รองนายกรัฐมนตรี สมคิดฯ  เป็นประธานการประชุมคณะกรรมการนโยบายและมาตรการช่วยเหลือเกษตรกร ครั้งที่ 2/2561
นายสมคิด จาตุศรีพิทักษ์  รองนายกรัฐมนตรี เป็นประธานการประชุมคณะกรรมการนโยบายและมาตรการช่วยเหลือเกษตรกร ครั้งที่ 2/2561 โดยย้ําการดําเนินการทุกอย่างต้องถึงมือเกษตรกร ต้นทุนต่ํา และมีการติดตามตรวจสอบการดําเนินงานใกล้ชิด
วันนี้ (12 พ.ย.61) เวลา 09.30 น. นายสมคิด จาตุศรีพิทักษ์ รองนายกรัฐมนตรี เป็นประธานการประชุมคณะกรรมการนโยบายและมาตรการช่วยเหลือเกษตรกร (คชก.) ครั้งที่ 2/2561 ร่วมกับหน่วยงานที่เกี่ยวข้อง ณ ห้องประชุมประยูรภมรมนตรี อาคารสํานักเลขาธิการคณะรัฐมนตรี ทําเนียบรัฐบาล
รองนายกรัฐมนตรี ได้กล่าวเน้นย้ําต่อที่ประชุมเพื่อเป็นแนวทางในการปฏิบัติว่า คชก. เป็นการดําเนินโครงการเพื่อช่วยเหลือเกษตรกร ทั้งด้านการตลาด และปัจจัยการผลิต โดยทุกโครงการต้องให้ถึงมือเกษตรกรเป็นหลัก ขณะเดียวกันในเรื่องของเงินกองทุนเพื่อช่วยเหลือเกษตรกรก็ต้องเร่งรัดให้ทันเวลาที่กําหนด โดยเจ้าของโครงการต้องมีมาตรการควบคุม ติดตามผลงานที่รอบคอบ และเป็นไปด้วยความรวดเร็วทันต่อเหตุการณ์ ทั้งนี้ ให้นําผลการติดตามตรวจสอบเสนอรายงานต่อที่ประชุม คชก. รับทราบด้วย
นอกจากนี้ ในส่วนของโครงการที่ให้ความช่วยเหลือทางด้านการเงิน เช่น เงินจ่ายช่วยเหลือการขาดทุน หรือเงินกู้อัตราดอกเบี้ยต่ํา ควรดําเนินการให้กับกลุ่มเกษตรกร และดําเนินการให้เกิดความคล่องตัว ขณะที่การดําเนินการบริหารโครงการต้องหลีกเลี่ยงหรือลดค่าใช้จ่าย ดังนี้ (1) ค่าบริหารจัดการโครงการ (2) ค่าเก็บรักษา และ (3) ค่าเสื่อมคุณภาพสินค้า พร้อมย้ําว่า การดําเนินการทุกอย่างต้องถึงเกษตรกร ต้นทุนต่ํา และมีการติดตามตรวจสอบการดําเนินงานอย่างต่อเนื่องและใกล้ชิด
--------------------
กลุ่มประชาสัมพันธ์และเผยแพร่ สํานักโฆษก